b'\n_START_ARTICLE_\nLabod grbec\n_START_SECTION_\nOpis\n_START_PARAGRAPH_\nOdrasli labodi grbci so pora\xc5\xa1\xc4\x8deni s sne\xc5\xbeno belim perjem, mladi\xc4\x8di pa so umazano rjave barve (redko tudi beli). Pridevek grbec se nana\xc5\xa1a na izrazito \xc4\x8drno grbo, ki je na korenu oran\xc5\xbeno obarvanega kljuna. Poleg \xc4\x8drne grbe, ki je pri samici manj\xc5\xa1a od sam\xc4\x8deve, je zna\xc4\x8dilna tudi labodja elegantna dr\xc5\xbea z izbo\xc4\x8denim vratom v obliki \xc4\x8drke S._NEWLINE_Labod je eden najve\xc4\x8djih in najte\xc5\xbejih pti\xc4\x8dev, ki \xc5\xa1e lahko letijo; samci tehtajo do 12\xc2\xa0kg, samice pa prek 8. Zaradi velikosti in te\xc5\xbee potrebuje precej\xc5\xa1en vzletni prostor. Potreben zagon za dvig labod dobi z vztrajnimi mo\xc4\x8dnimi zamahi svojih velikih peruti, ki lahko po dol\xc5\xbeini skupaj prese\xc5\xbeejo dve metra, ter isto\xc4\x8dasnim tekom po vodi.Jajce ,ki sem ga na\xc5\xa1la  in je bilo verjetno labodje ,je le\xc5\xbealo 11. decembra v travi na oto\xc4\x8dku ,kjer domuje dru\xc5\xbeina labodov . Tehtalo je 21 dkg in je bilo sivkasto , podobno barvi re\xc4\x8dnega kamna .\n_START_SECTION_\nGnezdenje\n_START_PARAGRAPH_\nLabodje gnezdo je skrbno pripravljeno iz okoli\xc5\xa1kega rastlinja in oblo\xc5\xbeeno s perjem. Izvaljenih 5-7 jajc samica ve\xc4\x8dinoma vali 34-38 dni. Puhasti sivkasti mladi\xc4\x8di gredo v vodo takoj, ko zapustijo varno lupino in so v prvih mesecih \xc5\xbeivljenja zelo lahek plen za ptice ujede ali pa ve\xc4\x8dje ribe. Med odra\xc5\xa1\xc4\x8danjem so pod skrbnim nadzorstvom obeh star\xc5\xa1ev, od katerih se oddaljijo kve\xc4\x8djemu za meter ali dva, pa \xc5\xa1e to za zelo kratek \xc4\x8das.'